ඉන්දියානු මුහුදු පත්ලේ ඇති පුරාවිද්‍යාත්මක වැදගත් ස්ථාන අතුරින් වැඩිම අවධානයට ලක් වූ ස්ථානයක් ලෙස පිළිගැනෙනුයේ ද්වාරකාවය. ද්වාරකා යනු හින්දු දහමේ සතර ධර්ම ලෙස හැඳින්වෙන පූජනීය ස්ථාන 4න් එකක් ලෙස සැලකෙයි. හින්දු විශ්වාස අනුව ක්‍රිෂ්ණ දෙවිඳු විසින් ද්වාරකාව නිර්මාණය කරන ලදැයි පැවසේ. මුහුදුබත් වී ඇති මෙම පූජනීය නගරය යළි අනාවරණ කර ගන්නා ලද්දේ සමුද්‍රීය පුරා විද්‍යාඥයන් පිරිසක් විසිනි. ඉන්දියානු සාගරයේ මීටර 36ක් පමණ ගැඹුරේ අන්තර් උදම් කලාපයෙන් මෙම නගරයට අයත් යැයි සැලකෙන දැවැන්ත කළුගල් ඉදිකිරීම් රැසක් ඔවුන් විසින් සොයා ගැනුණු අතර ඒවා අර්ධ කවාකාර, සෘජුකෝණාශ්‍රාකාර සහ සතරැස් හැඩයෙන් යුක්තය. එම ඉදිකිරීම් මුහුදේ තැන තැන විශාල ප්‍රදේශයක් පුරා විසිරී තිබූ අතර තවත් බොහෝ නටබුන් මීටර 36 සීමාවෙන් ඔබ්බෙහි ද පවතින බවට ඔවුන්ගේ විශ්වාසයයි.
මුහුදුබත් වී ඇති නගරය යලි අනාවරණය කලේ කවුරුන්ද?
සමුද්‍රීය පුරා විද්‍යාඥයන් පිරිසක්